(3)Comisia de deontologie şi disciplină poate propune Comitetului director sau preşedintelui aprobarea de norme privind răspunderea profesională, în vederea încheierii de către psihologi a contractelor de asigurare pentru răspundere civilă profesională. (4)Comisia de deontologie şi disciplină colaborează în vederea îndeplinirii atribuţiilor prevăzute la alin. (3) cu celelalte comisii de specialitate, precum şi cu Departamentul juridic şi de comunicare al Colegiului.

Art. 39 (1)Comisia de deontologie şi disciplină avizează actele de sesizare înaintate (1)Comisia de deontologie şi disciplină avizează actele de sesizare înaintate organelor competente de către Comitetul director, în temeiul dispoziţiilor art. 33 lit. k) raportate la art. 58 din lege. (2)În aplicarea Codului deontologic al profesiei de psiholog cu drept de liberă practică şi a Codului de procedură disciplinară, Comisia de deontologie şi disciplină poate propune spre aprobare Comitetului director sau preşedintelui Colegiului norme şi proceduri privind sancţionarea practicilor anticoncurenţiale din domeniul serviciilor psihologice.

## CAPITOLUL IX: Preşedintele Colegiului

### Art. 40

Preşedintele Colegiului are atribuţii de reglementare, reprezentare, conducere şi coordonare a activităţii forurilor de conducere şi a structurii executive a Colegiului.

Art. 41 (1)În realizarea atribuţiilor ce îi revin, preşedintele Colegiului poate înfiinţa grupuri (1)În realizarea atribuţiilor ce îi revin, preşedintele Colegiului poate înfiinţa grupuri de lucru cu caracter consultativ şi poate solicita consultarea membrilor care asigură conducerea operativă sau a unor experţi. (2)Preşedintele Colegiului poate solicita rapoarte periodice conducerilor comisiilor de specialitate sau conducerii structurii de suport a Comitetului director.

### Art. 42

(1)Preşedintele Colegiului are următoarele competenţe: a)asigură conducerea executivă a Colegiului; b)aprobă şi emite dispoziţii obligatorii, cu caracter normativ sau administrativ, şi alte acte pentru punerea în aplicare şi detalierea legii, a regulamentelor metodologice, precum şi a altor acte administrative sau normative privind exercitarea profesiei de psiholog în România; c)reprezintă Colegiul în raporturile cu entităţile naţionale şi internaţionale, fiind singurul reprezentant legal al acestuia; d)convoacă, conduce şi prezidează şedinţele forurilor de conducere ale Colegiului şi ale altor structuri cu caracter profesional, aprobând măsurile necesare pentru organizarea şi funcţionarea acestora; e)coordonează activitatea structurii executive a Colegiului şi aprobă toate actele privind dimensionarea resurselor umane şi materiale necesare pentru desfăşurarea activităţii acestuia, în limitele bugetului aprobat şi ale nivelului de salarizare aprobat de către Consiliu, la propunerea preşedintelui Colegiului; f)asigură cadrul necesar organizării şi evidenţei profesionale în exercitarea profesiei de psiholog, în condiţiile art. 24 din lege; g)semnează toate actele emise de către forurile de conducere ale Colegiului, în condiţiile legii şi ale prezentului regulament; h)dispune punerea în aplicare a suspendării şi încetării dreptului de liberă practică, precum şi încetarea acestor măsuri, în condiţiile legii şi ale prezentului regulament; i)primeşte, coordonează şi dispune medierea conflictelor, soluţionarea contestaţiilor, a plângerilor, precum şi a oricărui altui act de sesizare cu privire la organizarea exercitării profesiei de psiholog în România;